armvectores/hy_wikipedia_2023 huggingface dataset:
Լիպե (գյուղ, Կոոնգա շրջան)

Անվան այլ կիրառումների համար տե՛ս՝ ԼիպեԼիպե (էստ․՝ Lõpe), գյուղ Էստոնիայի Պյարնումաա նահանգի Կոոնգա շրջանում։
2011 թվականի տվյալներով գյուղում բնակվում էր 115 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շվաց

Շվաց (գերմ.՝ Schwaz), քաղաք Ավստրիայում՝ Տիրոլ վարչական շրջանում։
Մտնում է Շվաց շրջանի կազմի մեջ։ Ունի մոտ 12802 բնակիչ (2008 թվականի հունվարի 30-ի դրությամբ)։ Զբաղեցնում է 2020,50 կմ2 տարածք։


== Պատմություն ==
Ավելի քան 120 տարի աշխարհում եղել է առաջատարը արծաթի արդյունահանման մեջ։ Շվացն անվանել են «լեռնային արդյունաբերության հայր»։ Քաղաքը բարգավաճել է 1500 թվականին, երբ այնտեղ ապրում էր 20 000 մարդ, և այն երկրորդն էր իր մեծությամբ Վիեննայից՝ Հաբսբուրգյան միապետության քաղաքից հետո։ Շվացական արծաթից կտրեցին և դրվագեցին մետաղադրամներ, իսկ պղնձից սարքեցին թնդանոթներ։ Քաղաքի նախկին հարստության մասին վկայում է 14 000 պղնձյա ափսեներով ծածկված ծխական եկեղեցին։
Լեռնային գործը Շվացում անկում ապրեց 1550 թվականից, երբ Հարավային Ամերիկայում հայտնաբերվեցին արծաթով հարուստ հանքեր։ Քաղաքն աստիճանաբար սկսեցին լքել շատ բնակիչներ։ Արծաթի հին հանքավայրերից շատերն այժմ վերածվել են Ավստրիայի լավագույն թանգարանների։


== Քաղաքական իրավիճակ ==
Համայնքի ղեկավար՝ Հանս Լինտներ (ԱԺԿ)՝ 2004 թվականի ընտրության արդյունքով։
Համայնքի ներկայացուցչական խորհուրդը (գերմ.՝ Gemeinderat) կազմված է 21 տեղից։

ԱԺԿ՝ զբաղեցնում է 12 տեղ։
ԱՍԴԿ՝ զբաղեցնում է 6 տեղ։
Կանաչներ՝ զբաղեցնում է 3 տեղ։


== Եղբայր քաղաքներ ==
Շվացը հանդիսանում է հետևյալ քաղաքների եղբայր քաղաք.

 Բուր-դե Պեաժ, Ֆրանսիա
 Մինդելհայմ, Գերմանիա
 Տերմենո սուլա Ստրադա դել Վինո, Իտալիա
 Տրենտո, Իտալիա
 Վերբանիա, Իտալիա
 Սատու-Մարե, Ռումինիա
 Սան Ֆելիու դե Գիշոլս, Իսպանիա
 Իստ Գրինստիդ, Մեծ Բրիտանիա


== Ծանոթագրություններ ==


== Արտաքին հղումներ ==
Պաշտոնական կայք (գերմ.)
Կալանիաս

Կալանիաս (իսպ.՝ Calañas), մունիցիպալիտետ Իսպանիայում։ Գտնվում է Ուելվա պրովինցիայի Անդալուզիա ինքնավար համայնքի կազմում։ Տարածքը կազմում է 283 կմ2, բնակչությունը՝ 4284 մարդ (2010 թվականի տվյալներով)։ Պրովինցիայի վարչական կենտրոնից գտնվում է 64 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք
Calañas
.:`PoRtAL EL JoYzAL´:. — Calañas
Աշխատանքի աշխարհագրական բաժանում

Աշխատանքի աշխարհագրական բաժանում, (ԱԱԲ) տարածքների մասնագիտացումն է որոշակի ապրանքների արտադրության և ծառայությունների մատուցման ուղղությամբ, որի հիմքում ընկած է փոխանակման գործընթացը։ Այն աշխատանքի հասարակական բաժանման տարածքային ձևն է։


== Ծանոթագրություններ ==
Լույս (հանդես, Բոստոն)

Անվան այլ կիրառումների համար տե՛ս՝ Լույս (այլ կիրառումներ)«Լույս», գիտական, բարոյագիտական, իմաստասիրական կիսամսյա, ապա՝ միամսյա (1904 թ.-ից) հանդես, 1907 թ.-ից՝ գիտական, գրական և բարոյական ամսաթերթ։ Հրատարակվել է 1901-1908 թթ.-ին, Քեմբրիջում և Բոստոնում, 1925 թ.-ից վերահրատարակվել Բերկլիում իբրև ազգային, գրական, գիտական ամսաթերթ, իսկ 30-ական թթ. լույս է տեսել իբրև կիսամսյա հանդես՝ հայերեն և անգլերեն բաժիններով։ Բոլոր տարիներին խմբագիր էր Մ. Մինասյանը։ Նպատակն էր «ընթերցողական զգացումներ ազնվացնել և խորհուրդներ լայնացնել»։ Ծանոթացրել է ժամանակի գիտական նորույթներին, թարգմանաբար օտար գրականությունը ներկայացրել հայ ընթերցողին (Գյոթեի, Հայնեի, Լամարթինի, Հյուգոյի, Էմրսոնի, Թենիսոնի և ուրիշների գործերը)։ «Լույսը» երկրորդ շրջանում սատարել է Խորհրդային Հայաստանի օգնության գործընթացին։ 
Տպագրել է «Օտար հեղինակավոր վկայություններ Հայաստանի և Փոքր Ասիո թուրքերի մասին», «Հայաստան բնակավայր աշխարհի քաղաքակրթությանց», «Բնիկ նախնիք հայոց» և այլ արժեքավոր հոդվածաշարերը։ Հանդեսին աշխատակցել են Մ. Գաբրիեսանը, Մ. Դասապյանը, Մ. Ցարտըմյանը, Ն. Պուճիգանյանը, Մ. Երեմյանը, Գ. Սարաֆյանը և ուրիշներ։
Աղյունաձոր

Աղյունաձոր, գետ, Եփրատի վտակը։ Սրա հովտում էր գտնվում Բարձր Հայքի Աղյուն գավառը։ Թուրքերը կոչել են Մադենդերեսի։


== Ծանոթագրություններ ==
Գիշերային սրճարանը

Գիշերային սրճարան (ֆր.՝ Le Café de nuit), հոլանդացի նկարիչ Վինսենթ վան Գոգի նկարը՝ նկարված 1888 թվականի սեպտեմբերին Առլում։


== Նախապատմություն ==

Նկարում պատկերված է Առլ քաղաքի մերձկայարանային սրճարան, որին նկարիչը քաջ ծանոթ էր։ Սրճարանի տերերը՝ Ժոզեֆ-Միշելը և նրա կինը՝ Մարի Ժինոն, հաճախ որպես բնորդ են ծառայել Վան Գոգին։ Այսպես, տիկին Ժինոն պատկերված է նաև նկարչի մեկ ուրիշ կտավում (նկարի անունը կարելի է թարգմանել «Առլուհին», այսինքն՝ Առլ քաղաքի բնակչուհի)։
Վան Գոգը լավ գիտեր «գիշերային կյանքը» և համապատասխան հաստատությունները։ Իր եղբայր Թեոյին ուղղված նամակում նա նկարի գաղափարի մասին գրել է.

1888 թվականի սեպտեմբերին Վան Գոգը երեք գիշեր անընդհատ աշխատեց նկարի շուրջ՝ քնելով ցերեկը։ Հետագայում նա կրկնեց աշխատանքը ջրաներկով։
Այժմ աշխատանքը գտնվում է մասնավոր հավաքածուում։


== Նկարի տերեր ==
1908 թվականի գարնանը «Ոսկե գեղմի սրահի» ցուցահանդեսում նկարը 3.000 ռուբլով (7.000 ֆրանկ) գնել է հավաքորդ Իվան Մորոզովը։ 1918 թվականին նկարը խորհրդային իշխանության կողմից սեփականացվել է։ 1928-1933 թվականներին նկարը ցուցադրվել է Մոսկվայում, իսկ հետո վաճառվել հավաքորդ Ստեֆան Կլարկին։ Վերջինիս մահից հետո, կտակի համաձայն, նկարի սեփականության իրավունքն անցել է Եյլի համալսարանին։ 2014 թվականին Իվան Մորոզովի ծոռ Պիեռ Կոնովալովը ամերիկյան դատարանում տանուլ տվեց նկարի նկատմամբ իրավունքի դատը։


== Գեղարվեստական առանձնահատկություններ ==
Նկարը Վան Գոգի գլուխգործոցներից մեկն է և արժանացել է քննադատների բարձր գնահատականներին։ Ի տարբերություն իմպրեսիոնիզմի՝ այս նկարում հեղինակը չի հիանում բնության կամ իրավիճակի գեղեցկությամբ։ Նկարիչը իր զգացմունքներն ու հույզերը արտահայտել է նաև գունային լուծումով։ Նկարը արված է տաք գույներով՝ դեղինի գերակշռությամբ, որը հաղորդում է հաստատության գաղջ և ծխով լեցուն օդը։ Առաստաղի և բիլիարդի սեղանի կանաչ գույնը ավելի շուտ հաղորդում է հիվանդագին զգացողություն։ Նկարը լրացնում է կարմիրը՝ տագնապի և կրքի գույնը։ Ոճը, որով կատարված է նկարչի այս աշխատանքը, հետագայում անվանվեց էքսպրեսիոնիզմ։


== Ծանոթագրություններ ==


== Արտաքին հղումներ ==
Վինսենթ վան Գոգ «Արևածաղիկներ», «Գիշերային սրճարան» Archived 2015-10-26 at the Wayback Machine.
Գիշերային սրճարանում Վան Գոգի կարծիքով կարելի է խելագարվել Archived 2016-04-03 at the Wayback Machine.
Ֆրանսուազա Բարե Սինուսի

Ֆրանսուազա Բարե Սինուսի (ֆր.՝ Françoise Barré-Sinoussi  [fʁɑ̃swaz baʁesinusi]; հուլիսի 30, 1947(1947-07-30)[…], Փարիզ ֆրանսիացի մանրէաբան, 2008 թվականին բժշկության և ֆիզիոլոգիայի բնագավառի նոբելյան մրցանակակիր, մրցանակը նա կիսել է Հարալդ ցուր Հաուզենի և Լյուկ Մոնտանիեի հետ։ Վերջինի ղեկավարությամբ  1983 թվականին մասնակցել է ՄԻԱՎ ռետրովիրուսի  բացահայտմանը, որը մարդու մոտ հանգեցնում է ՁԻԱՀ-ի։ Ֆրանսիայի Գիտությունների Ակադեմիայի անդամ է, ԱՄՆ  ազգային բժշկական ակադեմիայի արտասահմանյան անդամ): Պաստերի համալսարանի աշխատակից, պատվավոր բժիշկ։


== Ծանոթագրություններ ==


== Արտաքին հղումներ ==
Нобелевскую премию по физиологии и медицине получили немец и двое французов: за открытие вирусов, вызывающих рак и ВИЧ
PROFILE: Luc Montagnier, Francoise Barre-Sinoussi — AIDS pioneers
Institut Pasteur — Unité de Régulation des Infections Rétrovirales
Abstract of paper describing the discovery of HIV
Press release from the Karolinska Institutet
(733) Մոցիա

(733) Մոցիա (անգլ.՝ Mocia), աստերոիդ աստերոիդների գոտու արտաքին մասում։ Հայտնաբերվել է 1912 թվականի սեպտեմբերի 16-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,395488 ա. մ., առավելագույնը մոտենում է 3,1843 ա. մ. հեռավորության վրա և հեռանում 3,6067 ա. մ.։ Արեգակի շուրջ մեկ ամբողջական պտույտ է կատարում 2285,35 երկրային օրվա ընթացքում, իր ուղեծրով շարժվելով միջինում 0,157525 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,26° անկյուն։
Մոցիա աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27 - 3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(733) Մոցիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սլավյանկա (գյուղ, Վելիկոնովոսյոլկովսկի շրջան)

Անվան այլ կիրառումների համար տե՛ս՝ ՍլավյանկաՍլավյանկա (ուկրաիներեն՝ Словянка), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Սլավյանկա գյուղում բնակվում էր 67 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1939 (այլ կիրառումներ)

1939, կարող է վերաբերել.

1939 - ոչ նահանջ տարի, ըստ Գրիգորյան օրացույցի սկսում է կիրակի։ Սա մեր թվարկության 1939 թվականն է, XX դարի 39-րդ տարին։
1939 - անգլիական դրամատուրգ և ռեժիսոր Ստիվեն Պալյակովի ֆիլմը, թողարկված 2009 թվականին։
Գայլ (գետ, Եփրատի ավազան)

Անվան այլ կիրառումների համար տե՛ս՝ Գայլ (այլ կիրառումներ)Գայլ, գետ Եփրատի ավազանում, Արածանիի աջակողմյան վտակը։ Երկարությունը մոտ 43 կմ է։ Սկիզբ է առնում Չիմեն լեռնաշղթայի Եդի–դերելար լեռնանցքից։ Սնումը ձնաանձրևայիև է, հորդացումը՝ ապրիլին։ 


== Ծանոթագրություններ ==
Ասիվ Վոժ (այլ կիրառումներ)

Ասիվ Վոժ, կարող է վերաբերել՝

Ասիվ Վոժ - գետ Ռուսաստանում, Ասիբ Յուի վտակը
Ասիվ Վոժ - գետ Ռուսաստանում, Զաոստրովկայի վտակը
Ասիվ Վոժ - գետ Ռուսաստանում, Ժեժիմ Յուի վտակը
Ասիվ Վոժ - գետ Ռուսաստանում, Իժմայի վտակը
Ասիվ Վոժ - գետ Ռուսաստանում, Լետնիկի վտակը
Ասիվ Վոժ - գետ Ռուսաստանում, Լիայոլի վտակը
Ասիվ Վոժ - գետ Ռուսաստանում, Լիստվենիչնայայի վտակը
Ասիվ Վոժ - գետ Ռուսաստանում, Կուլոմ Յուի վտակը
Ասիվ Վոժ - գետ Ռուսաստանում, Մեծ Վյատկինայի վտակը
Ասիվ Վոժ - գետ Ռուսաստանում, Ույուբի վտակը
Ասիվ Վոժ - գետ Ռուսաստանում, Ռիս Կեդվայի վտակը
Ասիվ Վոժ - գետ Ռուսաստանում, Վոլի վտակը
Ասիվ Վոժ - գետ Ռուսաստանում, Օրլովկայի վտակը
Մացալու

Մացալու (էստ․՝ Matsalu), գյուղ Էստոնիայի Լյաենեմաա նահանգի Լիհուլա շրջանում։
2011 թվականի տվյալներով գյուղում բնակվում էր 44 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալագյազ (Բուլանըխի գավառ)

Անվան այլ կիրառումների համար տե՛ս՝ Ալագյազ (այլ կիրառումներ)Ալագյազ, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Նազելի Լիսիցիան

Նազելի Ստեփանի Լիսիցիան (Լիսիցյան, ապրիլի 5, 1906(1906-04-05), Թիֆլիս, Ռուսական կայսրություն - դեկտեմբերի 3, 2005(2005-12-03), Մոսկվա, Ռուսաստան), հայ տնտեսագետ։ Տնտեսագիտության դոկտոր (1965)։
Ստեփան Դանիելի Լիսիցյանի դուստրը։
Լևոն  և Սրբուհի Լիսիցյանների քույրը։


== Կենսագրություն ==
1930 թվականին ավարտել է Լենինգրադի ժողտնտեսության ինստիտուտը, աշխատել ԽՍՀՄ պետբանկի համակարգում։ Գիտամանկավարժական գործունեությունն սկսել է Լենինգրադի ֆինանսատնտեսական ինստիտուտում (1939-1941 թվականներ), 1949 թվականից ԽՍՀՄ ԳԱ տնտեսագիտության ինստիտուտի ավագ գիտաշխատող։ Հեղինակ է շրջանառու միշոցների և բանկային վարկի պրոբլեմներին նվիրված մենագրությունների ու գիտական հոդվածների։ 1958 թվականին նրա «ԽՍՀՄ-ում պետական մանրածախ առևտրի վարկավորումը» (1957 թվական) մենագրությունն արժանացել է ԽՍՀՄ ԳԱ նախագահության առաջին մրցանակին։


== Աշխատություններ ==
Влияние кредита на ускорение оборачиваемости оборотных средств промышленных предприятий.
Оборотные средства в системе воспроизводственных процессов. М. 1986.
Кредит по обороту материальных ценностей. М., 1961.
Кредитование государственной розничной торговли в СССР. За эту работу Н. С. Лисициан была удостоена Первой премии Президиума Академии наук СССР.


== Ծանոթագրություններ ==


== Գրականություն ==
Лейбовский Вадим. «Сёстры Лисициан — свободный танец». — «Спортивная жизнь России», 2004 г., № 4. ISSN 0131-9612.
Լեհաստանի սուպերգավաթ

Լեհաստանի ֆուտբոլի սուպերգավաթի (լեհ.՝ Superpuchar Polski w piłce nożnej) խաղում մասնակցում է Լեհաստանի գավաթի և երկրի չեմպիոնը։ Եթե երկու մրցանակն էլ նույն թիմն է նվաճում, ապա սուպերգավաթի խաղին մասնակցում են գավաթի մրցանակակիրը և եզրափակիչի մասնակիցը։
Բենալաուրիա

Բենալաուրիա (Իսպ.՝ Benalauría), բնակավայր և մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սեռանիա դե Րոնդա շրջանում։ Տարածքը կազմում է՝ 21 կմ։ Բնակչությունը՝ 506 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 143 կմ։


== Արտաքին հղումներ ==
laserrania.org — Página sobre los pueblos de la Serranía de Ronda
Արփաջա

Արփաջա, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Շապին Գարահիսար քաղաքից արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սիմոնա Կուստեց

Սիմոնա Կուստեց Լիպիցեր (սլովեն.՝ Simona Kustec Lipicer, հունիսի 19, 1976(1976-06-19), Կամնիկ, Սլովենիա), սլովենացի կին քաղաքական գործիչ և քաղաքագետ։ Փիլիսոփայության դոկտոր։ Ժամանակակից կենտրոնի կուսակցության անդամ։ Վարչապետ Յանեզ Յանշայի գլխավորած, 2020 թվականի մարտի 13-ին ձևավորված Յանշայի երրորդ կաբինետում զբաղեցնում է կրթության, գիտության և սպորտի նախարարի պաշտոնը։ Սլովենիայի առաջատար և միջազգային ակադեմիական հրատարակությունների կողմից հրատարակված տարբեր հարցերի շուրջ 400-ից ավելի գիտական աշխատանքների հեղինակ է։


== Կենսագրություն ==
Ծնվել է 1976 թվականի հունիսի 19-ին Կամնիկում։
2014 թվականին ընդունել է Միրոսլավ Ցերարի հրավերը՝ միանալու իր կուսակցությանը, որն ստեղծվել է նույն թվականի հունիսի 2-ին և դարձել կուսակցության փոխնախագահ։ 2014 թվականի հուլիսի 13-ի ընտրություններում ընտրվել է Սլովենիայի 7-րդ գումարման Ազգային ժողովի պատգամավոր և 2014-2018 թվականներին գլխավորել է կուսակցության խորհրդարանական խումբը։
Նա հրավիրված փորձագետ է եղել հանուն Եվրոպայի ազատականների և ժողովրդականների դաշինքի (ALDE) ծրագրի նախապատրաստման գործում՝ 2019 թվականի Եվրոպական խորհրդարանի ընտրություններին նախապատրաստվելիս։
Լյուբլյանայի համալսարանի քաղաքագիտական հետազոտությունների կենտրոնում աշխատել է որպես հասարակական գիտությունների ֆակուլտետի քաղաքական վերլուծության և պետական կառավարման ամբիոնի պրոֆեսոր և հետազոտող 2019-2020 ակադեմիական տարում։ 2019-2020 թվականների ակադեմիական տարում միաժամանակ դասախոսություններ է կարդացել Վենետիկի միջազգային համալսարանում։
2020 թվականի մարտի 13-ին Յանշայի երրորդ կաբինետում ստացել է կրթության, գիտության և սպորտի նախարարի պաշտոնը։


== Ծանոթագրություններ ==
Ֆոմա Հարտման

Ֆոմա Ալեքսանդրովիչ Հարտման (Գարտման, ռուս.՝ Фома Александрович Гартман, գերմ.՝ Thomas De Hartmann, սեպտեմբերի 21, 1885(1885-09-21), Խորուժևկա, Ռոմնիի գավառ, Պոլտավայի նահանգ, Ռուսական կայսրություն - մարտի 28, 1956(1956-03-28), Նյու Յորք, Նյու Յորք, ԱՄՆ), ռուսաստանցի կոմպոզիտոր, դիրիժոր։ Ծագումով՝ գերմանացի։


== Կենսագրություն ==
Սովորել է Պետերբուրգի կոնսերվատորիայում (1900-1902), աշակերտել Ս. Տանեևին և Ա. Արենսկուն։ 1919-1921 թվականներին ապրել է Թիֆլիսում, կազմակերպել «Կոմիտաս» երաժշտական ընկերությունը (1919), զբաղվել Կոմիտասի ստեղծագործական ժառանգության ուսումնասիրությամբ և տարածմամբ, տպագրել կոմպոզիտորի երկերի վերլուծական հոդվածների շարք («Զակավկազսկոյե սլովո» («Закавказское слово»), 1919, № 89-101, Թիֆլիս)։ Եղել է Հովհաննես Թումանյանի բարեկամներից։ 1921 թվականից ապրել և ստեղծագործել է արտասահմանում։


== Ծանոթագրություններ ==
Գեգութ

Գեգութ (վրաց.՝ გეგუთი), գյուղ Վրաստանի հարավ-արևմուտքում՝ Իմերեթի մարզի Ծղալտուբոյի շրջանում, Մթեբարե գետի ափին՝ Իմերեթի դաշտավայրում։
Գեգութը գտնվում է ծովի մակարդակից 85 մետր բարձրության վրա՝ Ծղալտուբո քաղաքից 17 կմ հեռավորության վրա։
Ըստ 2014 թվականի մարդահամարի տվյալների՝ գյուղի բնակչությունը կազմում է 5049 մարդ, հիմնականում՝ վրացիներ։ Գեգութը Վրաստանի կավի արտադրության կենտրոններից է։
Այստեղ է գտնվում 8-9-րդ դարերի պատմա-ճարտարապետական հուշարձաններից Գեգութի ապարանքը, որից ներկայումս պահպանվել են միայն փլատակներ։


== Ծանոթագրություններ ==
Վիռցու (գյուղական ավան, Հանիլա շրջան)

Անվան այլ կիրառումների համար տե՛ս՝ ՎիռցուՎիռցու (էստ․՝ Virtsu), գյուղական ավան Էստոնիայի Լյաենեմաա նահանգի Հանիլա շրջանում։
2011 թվականի տվյալներով գյուղական ավանում բնակվում էր 539 մարդ։

		
		
		


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Լուսինե Գևորգյան (այլ կիրառումներ)

Լուսինե Գևորգյան, կարող է վերաբերել՝

Լուսինե Գևորգյան - հայ ռեժիսոր, պրոդյուսոր, սցենարիստ
Լուսինե Գևորգյան - երգչուհի, երգերի հեղինակ, «Tracktor Bowling» (2004 թվականից) և «Louna» (2008 թվականից) ռոք խմբերի մենակատար
Պյանդա (գետ)

Պյանդա  (ռուս.՝ Пянда≥), գետ Ռուսաստանում, հոսում Արխանգելսկի մարզում։ Գետաբերանը տեղակայված է Հյուսիսային Դվինա գետի աջ ափին՝ 339 կմ հեռավորության վրա։ Գետի երկարությունը 106 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000032617
Հիդրոլոգիական ուսումնասիրությունների կոդը - 103003261
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սալտ

Սալտ (իսպ.՝ Salt), քաղաք և մունիցիպալիտետ Իսպանիայում, գտնվում է Խիրոնա պրովինցիայում՝ Կատալոնիա ինքնավար մարզի կազմում։ Մունիցիպալիտետը գտնվում է Խիրոնես շրջանի կազմում։ Տարածքը կազմում է 6,41 կմ²։ Բնակչությունը՝ 30304 մարդ (ըստ 2010 թվականի)։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento
TotSalt. Página muy actualizada de información general
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Վերխ-Տաշտիպ

Վերխ-Տաշտիպ (ռուս.՝ Верх-Таштып, խակ.՝ Чоғархы таштып), գյուղ Ռուսաստանի Խակասիա հանրապետության Տաշտիպսկի շրջանի կազմում։
Բնակչությունը 2004 թվականին գրանցված տվյալներով կազմում էր 213 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բյուժա (կանտոն)

Բյուժա (ֆր.՝ Bugeat), Ֆրանսիայի կանտոն է, գտնվում է Լիմուզան շրջանում։ Կոռեզ դեպարտամենտի կանտոնն է։ Մտնում է Յուսել օկրուգի մեջ։ Համաձայն 2007 թվականի մարդահամարի կանտոնի բնակչությունը 2218 մարդ էր։Կանտոնի համարը 1907 է։ Կանտոնում կա 11 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Շրոփշիրյան ոչխարի ցեղ

Շրոփշիրյան ոչխարի ցեղ (անգլ.՝ Shropshire sheep), կիսանրբագեղմ կարճաբուրդ մսաբրդատու ոչխարներ։ Ստացվել է 19-րդ դարի 1-ին կեսերին, Մեծ Բրիտանիայում (Շրոփշիր և Ստաֆորդշիր կոմսություններում) մգագլուխ մաքիների և սաութդաուն ցեղի խոյերի տրամախաչումից։ 
Անեղջյուր են։ Խոյերի կենդանի միջին զանգվածը՝ 80—120, իսկ մաքիներինը 70—90 կգ է։ Փափուկ և առաձգական բուրդը սպիտակ է (դնչի, ականջների և վերջավորությունների մոտ մուգ դարչնագույն), 54—56 որակի, մոտ 10 սմ երկարության։ Խոյերի բրդատվությունը՝ 4—6, իսկ մաքիներինը 3—4 կգ է։ 
Ցեղին բնորոշ է բարձր պտղատվությունը (100 մաքուց 150—170 գառ)։ Ոչխարները վաղահաս են։ Բուծվում է Մեծ Բրիտանիայում, ԱՄՆ-ում, Նոր Զելանդիայում, Ավստրալիայում և այլլուր։ 
Նախկին ԽՍՀՄ-ում շրոփշիրները օգտագործվել են լատվիական մգագլուխ և էստոնական սևագլուխ ոչխարների ցեղերի բուծման ժամանանակ։
Վարդան Ղուկասյան (քաղաքական գործիչ)

Վարդան Կոլյայի Ղուկասյան (հունվարի 20, 1961(1961-01-20), Լենինական, Հայկական ԽՍՀ, ԽՍՀՄ), հայ գործարար, պետական գործիչ, ուսուցիչ, տնտեսագետ, Գյումրի քաղաքի նախկին քաղաքապետ  (2000-2012), ՀՀ Ազգային ժողովի 6-րդ և 7-րդ գումարման պատգամավոր։


== Կենսագրություն ==


=== Կրթություն ===
Վարդան Ղուկասյանը 1984 թվականին ավարտել է Վանաձորի առևտրատնտեսական տեխնիկումը։ 2001 թվականին ավարտել է Շիրակի էկոնոմիկայի և կառավարման համալսարանը։ 2008 թվականին՝ Գյումրու պետական մանկավարժական ինստիտուտի պատմության ֆակուլտետը։ Պատմության և իրավունքի ուսուցիչ է։


=== Գործարարություն ===
1985 թվականից մինչև 1987 թվականը եղել է «Սպարտակ» կոոպերատիվի հիմնադիր ղեկավարը։ 1994 թվականից զբաղվում է ֆերմերային գործունեությամբ։


=== Քաղաքական գործունեություն ===
1999 թվականից մինչև 2008 թվականը երեք անգամ ընտրվել և ղեկավարել է Գյումրի քաղաքը։ 2004-2008 թվականներին եղել է ՀՀ նախագահին առընթեր ՏԻՄ մշտական գործող հանձնաժողովի անդամ։
2017 թվականի ապրիլի 2-ին «Ծառուկյան» կուսակցությունների դաշինքի թիվ 11 ընտրատարածքի տարածքային ընտրական ցուցակով ընտրվել է ԱԺ պատգամավոր։
2018 թվականի դեկտեմբերի 9-ին պատգամավոր է ընտրվել ԲՀԿ ցուցակով։


== Սկանդալներ ==


=== ԼԳԲՏ համայնքի ներկայացուցիչներին վառելու կոչ ===

2019 թվականի ապրիլի 8-ին ՀՀ ԱԺ ամբիոնում «Իրավունքի կողմ» ՀԿ ղեկավար տրանսգենդեր Լիլիթ Մարտիրոսյանի ելույթից հետո Վարդան Ղուկասյանը հայտարարել է, որ ԼԳԲՏ համայնքի ներկայացուցիչներին պետք է «վառել» հրապարակում։


== Պարգևներ և մրցանակներ ==
Վարդան Ղուկասյանը պարգևատրվել է Հայաստանի ազգային օլիմպիական կոմիտեի ոսկե պսակով (2002թ.), «Ֆրիտյոֆ Նանսեն» (2006թ.), ՀՀ վարչապետի (2006թ.) հուշամեդալներով, «Հակոբ Մեղապարտ» (2006թ.), «Անանիա Շիրակացի» (2006թ.) մեդալներով, «Գրողների բարերար» բարձրագույն պարգևով (2007թ., ՀԳՄ)։


== Ստեղծագործություններ ==
Հեղինակ է «Առաքելական եկեղեցու ուղիղ վարդապետությունն ընդդեմ աղանդավորական մոլորության», համահեղինակ՝ «Գյումրի քաղաքը և մարդիկ» գրքերի։


== Ընտանիք ==
Ամուսնացած է, ունի չորս զավակ։


== Ծանոթագրություններ ==


== Արտաքին հղումներ ==
Տիչինետո

Տիչինետո  (իտալերեն՝ Ticineto), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 1397 մարդ (2008)։ Բնակչության խտությունը՝ 171 մարդ/կմ²։ Տարածքը կազմում է 8 կմ²։ Փոստային ինդեքս՝ 15040։ Հեռախոսային կոդ՝ 0142։


== Ժողովրդագրություն ==
Բնակչության աճ։


== Համայնքը տնօրինություն ==
Հեռախոս-0142 411117
Էլեկտրոնային փոստ-ragioneria@comune.ticineto.al.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Տուզ (Ինզերի վտակ)

Տուզ (ռուս.՝ Туз), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ինզեռ գետի աջ ափին 115 կմ հեռավորության վրա։ Գետի երկարությունը 13 մ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010200612111100019737
Հիդրոլոգիական ուսումնասիրությունների կոդը - 111101973
Ավազանի կոդը - 10.01.02.006
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
36 (թիվ)

35 (երեսունվեց), բնական թիվ է


== Երկրաչափությունում ==
36°-ը կանոնավոր հնգանկյունու արտաքին անկյունն է
36-ն են՝արքիմեդյան մարմնի կողերը


== Աստղագիտության մեջ ==
36 կարգային թիվն է կրում Ատալանտե աստերոիդը


== Քիմիայում ==
36-ը Կրիպտոնի ատոմային թիվն է
36-ը Ֆրանսիայի Էնդր դեպարտամենտի կարգային թիվն է


== Տես նաև ==
36-րդ հարավային զուգահեռական
36-րդ հյուսիսային զուգահեռական


== Արտաքին հղումներ ==
Ջեյսոն Բորն

Ջեյսոն Բորն (իսկական անունը Դևիդ Վեբ) (անգլ.՝ Jason Bourne, David Webb) Ռոբերտ Լադլեմի վեպերի կերպար է, ԿՀՎ-ի «Տրեդստոուն» («Treadstone») նախագծի նախկին գործակալ։ Ունի բացարձակ ռեակցիա և ինտուիցիա։ Կատարելապես տիրապետում է ձեռնամարտի հնարքների և հրազենի բնագավառի գիտելիքներին, տիրապետում է մի քանի լեզուների։ Ֆիլմերում Բորնի դերը խաղացել է Ռիչարդ Չեմբեռլենը (1988) և Մեթ Դեյմոնը (2002-2007 տրիլոգիայի մեջ, 2016)։


== Գրքեր ==
Գրքի պատմությունը սկսվել է 1980 թվականին, երբ Ռոբերտ Լադլեմը (Նման լրտեսական դետեկտիվների հեղինակ, ինչպես «Մատարեզեի դինաստիան», կամ «Պահպանություն՝ Մեկը») գրականության մեջ մտցրել է նոր կերպար՝ Ջեյսոն Բորնին։ Ամենից շատը Ջեյմս Բոնդի նման, Ջեյսոնը վատ չէր ընդունվել ժողովրդի կողմից առաջին գրքի «Բորնի նույնականացումի» ելքով։ Տասը տարվա ընթացքում դուրս են եկել ևս երկու գրքեր. «Բորնի գերազանցում» և «Բորնի վերջնագիր»։ Չորրորդ գիքը՝ «Բորնի վերադարձումը», դուրս է եկել 14 տարի անց, շնորհիվ հաջող էկրանավորմանը Մեթ Դեյմոնի հետ, և արդեն Էրիկ Վան Լաստբադերի համահեղինակությամբ, ով 2001 թվականին ավարտել է Ռոբերտի մահից հետո վեպը։ Երեք տարի անց Վան Լաստբադերը որոշում է դառնալ Լադլեմի գործի շարունակողը և թողարկում է «Բորնի դավաճանություն» նոր մասը։ Դրանից հետո ամեն տարի դուրս է գալիս մի նոր գիրք, ներկա պահին նրանք 10 են։


== Բիբլիոգրաֆիա ==
«Բորնի նույնականացում» (1980, Ռոբերտ Լադլեմ)
«Բորնի գերազանցում»(1986, Ռոբերտ Լադլեմ)
«Բորնի վերջնագիր» (1990, Ռոբերտ Լադլեմ)
«Բորնի ժառանգություն» (2004, Ռոբերտ Լադլեմը Էրիկ Վան Լաստբադերի համահեղինակությամբ)
«Բորնի դավաճանություն» (2007, Էրիկ Վան Լաստբադեր)
«Բորնի սանկցիա» (2008, Էրիկ Վան Լաստբադեր)
«Բորնի խաբում» (2009, Էրիկ Վան Լաստբադեր)
«Բորնի նպատակ» (2010, Էրիկ Վան Լաստբադեր)
«Բորնի տիրապետություն» (2011, Էրիկ Վան Լաստբադեր)
«Բորնի կործանում» (2012, Էրիկ Վան Լաստբադեր)


== Ֆիլմեր ==
1988 թվականին դուրս է եկել երեքժամյա հեռուստաֆիլմը՝ «Բորնի անհատականության գաղտնիքը», որը ստեղծվել է առաջին գրքի հիման վրա։ 2002 թվականին դուս է եկել «Բորնի նույնականացում» ֆիլմը, Մեթ Դեյմոնի հետ Բորնի դերում, որին հաջորդել են երկու սիքվելներ. «Բորնի գերազանցումը» 2004 թվականին և «Բորնի վերջնագիրը» 2007 թվականին։ Ամբողջ եռերգություն խոշոր հաջողություն ունեցավ և քննադատների, և հանդիսատեսների մոտ։ Առաջին ֆիլմը նկարահանել է Դագ Լայմանը, այլ երկուսը՝ Փոլ Գրինգրասսը։ 2012 թվին դուրս է եկել չորրորդ ֆիլմը՝ «Բորնի էվոլյուցիան», որի գործողությունը տեղի են ունենում միաժամանակ նախորդ ֆիլմի հետ։ Գլխավոր հերոս է հանդիսանում մեկ այլ գաղտնի գործակալ՝ Աարոն Կրոսը (Ջերեմի Ռեներ)։ Ջեյսոն Բորնը հաճախ է հիշատակվում ֆիլմում, բայց հայտնվում է միայն լուսանկարում (այն պատճառով, որ Մեթ Դեյմոնը հրաժարվեց նկարահանվել ֆիլմում առանց Փոլ Գրինգրասսի մասնակցությամբ)։


== Վիդեոխաղեր ==
2008  թվին դուրս է եկել «Բորնի կոնսպիրացիա» խաղը, առաջին գրքի հիման վրա։ Խաղը իրենից ներկայացնում է շութերի և գաղտագողի խառնուրդ, երրորդ դեմքի տեսքով։ Չնայած Բորնի արտաքին տեսքը ստեղծվել է խաղի մշակողների կողմից, խաղի սյուժեն մոտ է ֆիլմին, քան գրքին։ Խաղը գնահատողների կողմից ստացել է խառը գնահատումներ, հիմնականում քննադատվել են կրակոցների մեխանիզմը և տեսախցիկի կառավարումը։


== Ծանոթագրություններ ==


== Աղբյուրներ ==
Ռոբերտ Լադլեմի պաշտոնական կայք Archived 2017-02-02 at the Wayback Machine.(անգլ.)
Դոլմատովո (գյուղ, Տյոմկինսկի շրջան)

Դոլմատովո (ռուս.՝ Долматово), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էյիրդերե

Էյիրդերե, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Ալևտինա Ֆեդուլովա

Ալևտինա Վասիլևնա Ֆեդուլովա  (ծննդյամբ` Տիմակովա,  ռուս.՝ Алевтина Васильевна Федулова, ապրիլի 14, 1940(1940-04-14), Էլեկտրոստալ, Մոսկվայի մարզ, ՌԽՖՍՀ, ԽՍՀՄ), ռուս պետական, քաղաքական և հասարակական գործիչ։ Համ ԼԿԵՄ Կենտկոմին կից Վ. Ի. Լենինի անվան  Համամիութենական պիոներական կազմակերպության կենտրոնական խորհրդի նախագահ (1971-1983), 1-ին գումարման Պետդումայի պատգամավոր (1993-1996)։


== Կենսագրություն ==
Ալևտինա Ֆեդուլովան (օրիորդական ազգանունը` Տիմակովա) ծնվել է 1940 թվականի ապրիլի 14-ին, Մոսկվայի մերձակայքում գտնվող  Էլեկտրոստալ  քաղաքում, Վասիլի Ալեքսեևիչ Տիմակովի և Վիկտորիա Իգորևնայի ընտանիքում (օրիորդական ազգանունը՝ Գուլինա)։ Նա ուներ մեկ քույր՝ Լիդիան։ Ալևտինան ավարտել է Կրուպսկայայի անվան Մոսկվայի մարզային մանկավարժական ինստիտուտի քիմիա-կենսաբանական ֆակուլտետը (1963), ԽՄԿԿ Կենտկոմին կից հասարակական գիտությունների ակադեմիան (1986)։ Եղել է ԽՄԿԿ անդամ 1963 թվականից մինչև 1991 թվականի օգոստոսը։ 1957-1968 թվականներին դպրոցում աշխատել է  որպես ուսուցիչ։ 1968 թվականին ընտրվել է Էլեկտրոստալ քաղաքի Կոմերիտմիության քաղաքային կոմիտեի առաջին քարտուղար, այնուհետև՝ Կոմերիտմիության Մոսկվայի մարզկոմի քարտուղար, 1971-1983 թվականներին՝ Կոմերիտմիության կենտրոնական կոմիտեի քարտուղար, Վ. Ի. Լենինի անվան Համամիութենական պիոներական կազմակերպության կենտրոնական խորհրդի նախագահ, 1981-1986 թվականներին` ԽՄԿԿ Կենտրոնական Վերստուգիչ  հանձնաժողովի (ԿՎՀ) անդամ, 1984-1987 թվականներին` Խաղաղության պաշտպանության սովետական կոմիտեի պատասխանատու քարտուղար։ Կատյա Լիչյովայի հետ ճանապարհորդել է ԱՄՆ-ում։ 1987-1991 թվականներին եղել է Խորհրդային կանանց կոմիտեի նախագահի առաջին տեղակալ, 1990 թվականի հուլիսից մինչև 1991 թվականի օգոստոս ամիսը` ԽՄԿԿ Կենտկոմի անդամ, 1991-1992 թվականներին` Խորհրդային կանանց կոմիտեի նախագահ։ 1992 թվականի փետրվարից մինչև 2006 թվականի փետրվարը` Ռուսաստանի կանանց համառուսաստանյան հասարակական կազմակերպության նախագահ (այժմ՝ «Ռուսաստանի կանանց միություն»)։ 1993 թվականի հոկտեմբերին դարձել է «Հանուն Ռուսաստանի կանանց» քաղաքական շարժման կազմակերպիչներից մեկը։ 1993 թվականի դեկտեմբերի 12-ին Ֆեդուլովան ընտրվել է Ռուսաստանի Դաշնության I գումարման Պետական դումայի պատգամավոր՝ «Հանուն Ռուսաստանի կանանց» դաշնային կուսակցության ցուցակով, եղել «Ռուսաստանի կանայք» խորհրդարանական խմբակցության ղեկավար։ 1994 թվականի հունվարից մինչև 1995 թվականի դեկտեմբեր  եղել Ռուսաստանի Դաշնության Պետդումայի նախագահի տեղակալ, 1998 թվականի դեկտեմբերից՝ «Հանուն Ռուսաստանի կանանց» շարժումը դարձավ «Հայրենիք» քաղաքական շարժման կոլեկտիվ  անդամ՝ Մոսկվայի քաղաքապետ Յուրի Լուժկովի նախագահությամբ (1999 թվականից «Հայրենիք՝ համայն Ռուսաստան» ընտրական դաշինք):


== Պարգևներ ==
Ժողովուրդների բարեկամության շքանշան
«Պատվո նշան» շքանշան
Աշխատանքային կարմիր դրոշի շքանշան
«Հայրենիքի հանդեպ վաստակի համար» IV աստիճանի շքանշան
«Հայրենիքի հանդեպ վաստակի համար» III աստիճանի շքանշան (2000)՝ «Պետության հանդեպ վաստակի և երկարամյա  ակտիվ հասարակական գործունեության համար»
2001 թվականին կանանց նվաճումների հասարակական ճանաչման «Օլիմպիա» ազգային մրցանակի դափնեկիր


== Ծանոթագրություններ ==
Հրիթիկ Ռոշան

Հրիթիկ Ռոշան (հինդի` हृथिक रोशन, ամբողջ անունը` Հրիթիկ Նագրաթհ Ռոշան, հունվարի 10, 1974(1974-01-10), Մումբայ, Հնդկաստան), հնդիկ կինոդերասան։ Բազմիցս արժանացել է Filmfare Awards մրցանակի՝ տղամարդու լավագույն դերի համար։ Հնդկական կինոյի սեքս-խորհրդանիշ համարվող դերասաններից մեկն է։


== Կենսագրություն ==
Հրիթիկ Ռոշանը ծնվել է հինդուիստական ընտանիքում։ Նրա հայրը դերասան և ռեժիսոր Ռաքեշ Ռոշանն է, իսկ հորեղբայրը՝ կոմպոզիտոր Ռաջեշ Ռոշանը։ Մայրական կողմից նրա պապը ռեժիսոր Ջ. Օմ Պրակաշն է։
Մանկության տարիներին Հրիթիկ Ռոշանը մեծանում էր բարդույթներով՝ կակազելու և իր արտաքին տեսքի համար, քանի որ նրա աջ ձեռքն ունի երկու բթամատ (պոլիդակտիլիա)։ 14 տարեկանում հատուկ բուժում անցնելուց հետո՝ խոսքի հետ կապված խնդիրները լուծվեցին։ Նա ավարտել է Բոմբեյի շոտլանդական դպրոցը։
Առաջին անգամ ֆիլմում նկարահանվել է 1980 թվականին, երբ դեռ երեխա էր։ Նրա մեծահասակ տարիների կինոդեբյուտը կայացել է 2000 թվականին՝ իր հոր «Ասա, որ սիրում ես» ֆիլմում։ Այդ ֆիլմում նկարահանվելու համար Հրիթիկ Ռոշանն ստացել է Filmfare Award մրցանակ՝ լավագույն դեբյուտի և տղամարդու լավագույն դերի համար։ Հետագայում նկարահանվել է «Եվ թախծի, և ուրախության մեջ» (2001 թ.), «Դու մենակ չես» (2003 թ.), «Երբ մեկ կյանքը քիչ է» (2007 թ.), «Կյանքը ձանձրալի չի կարող լինել» (2011 թ.) և այլ ֆիլմերում։


== Անձնական կյանքը ==
Հրիթիկ Ռոշանը 2000 թվականին ամուսնացել էր դերասան և ռեժիսոր Սանջայ Խանի դստեր՝ Սյուզաննա Խանի հետ։ Այդ ամուսնությունից ունեցել է երկու որդի, սակայն շուրջ 13 տարի տևողությամբ համատեղ կյանքից հետո, 2014 թվականին նրանք ամուսնալուծվել են։


== Ֆիլմագրության ընտրանին ==


== Ծանոթագրություններ ==
Կիվերիչի

Կիվերիչի (ռուս.՝ Киверичи), գյուղ Ռուսաստանի Տվերի մարզի Ռամեշկովսկի շրջանի կազմում։
Բնակչությունը 2002 թվականին գրանցված տվյալներով կազմում էր 679 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
8-րդ Կովկասյան հրաձգային գնդի եկեղեցի

8-րդ Կովկասյան հրաձգային գնդի եկեղեցի, ռուսական եկեղեցի Հայաստանի Ալեքսանդրապոլ քաղաքում։ Կառուցվել է XIX դարի 2-րդ կեսին, 8-րդ Կովկասյան հրաձգային գնդի տարածքում։
Եկեղեցին քանդվել կամ պայթեցվել է Խորհրդային Միության տարիներին։


== Ծանոթագրություններ ==
Ռուդի Գոբեր

Ռուդի Գոբեր (ֆր.՝ Rudy Gobert, հունիսի 26, 1992(1992-06-26), Սեն-Կանտեն), ֆրանսիացի պրոֆեսիոնալ բասկետբոլիստ, կենտրոնական։ Ներկա պահին հանդես է գալիս Բասկետբոլի ազգային ասոցիացիայի (NBA) «Յութա Ջազ» ակումբում։


== Մասնագիտական կարիերան ==


=== Շոլե Բասկետ ===
Մասնագիտական կարիերան սկսել է 2009 թվականին՝ ֆրանսիական «Շոլե Բասկետբ» ակումբում։ 2010–11 մրցաշրջանում թիմի կազմում անցկացնելով հանդիպում՝ իր հաշվին գրանցում է ընդամենը 6 միավոր, 5 բլոկշոտ և 1 խլում։ 2011-12 մրցաշրջանում, անցկացրած 29 հանդիպումներում միջինում Գոբերը գրանցում է 4 միավոր և 3 բլոկշոտ։ Հաջորդ մրցաշրջանի 27 հանդիպումներում Գոբերի միջին ցուցանիշներն էին 8,4 միավոր և 5,4 անդրադարձ։


=== Յութա Ջազ ===
Գոբերը մասնակցության հայտ է ներկայացնում NBA-ի 2013 թվականի դրաֆթում՝ մասնակիցների շարքում առանձնանալով թևերի բացվածքի և հասակային տիրույթի երկարությամբ։
2013 թվականի հունիսի 27-ին Գոբերն ընտրվում է «Դենվեր Նագեթսի» կողմից՝ առաջին ռաունդի 27-րդ համարով։ Ընտրվելուց քիչ անց փոխանակվում է «Յութա Ջազ» ակումբի կողմից 46-րդն ընտրված Էրիկ Գրինի և որոշ գումարի դիմաց։ Հուլիսի 6 Գոբերը հիմնական պայմանագիր է կնքում «Ջազի» հետ։ 2013–14 մրցաշրջանում մի քանի անգամ նշանակվում է «Ջազի»՝ NBA-ի զարգացման լիգայում հանդես եկող համապատասխան կրտսեր ակումբում՝ «Բեյքերսֆիլդ Ջեմում»։


=== Միջազգային խաղեր ===
2011 թվականին Գոբերը Ֆրանսիայի բասկետբոլի մինչև 20 տարեկանների ազգային հավաքականի կազմում դարձավ Եվրոպայի առաջնության բրոնզե մեդալակիր, իսկ 2012 թվականին նվաճեց արծաթե մեդալ։ Առաջնությունից հետո Գոբերը համերկրացի խաղընկեր Լեո Վեստերմանի հետ ընդգրկվեց առաջնության խորհրդանշական հավաքականում։
Ֆրանսիայի մեծահասակների ազգային հավաքականի հիմնական մարզիչը Գոբերին 2012 թվականին հրավիրեց խաղալու իր թիմում։ Գոբերը խաղաց 2 ընկերական խաղ, որտեղ գրանցեց 8 միավոր։ Ֆրանսիայի ազգային հավաքականում 2014 թվականի աշխարհի առաջնությանը վաստակեց բրոնզե մեդալ։


== Ծանոթագրություններ ==


== Արտաքին հղումներ ==
Էջը NBA.com կայքում(անգլ.)
Էջը Euroleague.net կայքում(անգլ.)
Դվինի ճակատամարտ (572)

Անվան այլ կիրառումների համար տե՛ս՝ Դվինի ճակատամարտ (այլ կիրառումներ)Դվինի ճակատամարտ, ռազմական բախում Մարզպանական Հայաստանի և Սասանյան Պարսկաստանի միջև, որը տեղի է ունեցել 572 թվականի փետրվարի 2-ին։ Այս ճակատամարտը մաս է կազմում Կարմիր Վարդանի ապստամբության։ Երբ 564 թվականին Հայաստանի արևելյան մասում մարզպան է նշանակվում Սուրենը, երկրում սկսվում է թալան և կրոնական հալածանքներ։ Այս ամենի հետևանքը լինում է համահայկական ապստամբություն, որի ղեկավարը Վարդան Կրտսերն էր (կամ Կարմիր Վարդան)։


== Նախապատմություն ==

Վահան Մամիկոնյանի մահից հետո որոշ ժամանակ Հայաստանում շարունակվում է խաղաղություն տիրել։ Հայաստանի մարզպաններ էին շարունակում դառնալ հայազգի նշանավոր գործիչներ՝ Վարդ Պատրիկը, Մժեժ Գնունին, սակայն, երբ Սասանյան Պարսկաստանի արքա է դառնում Խոսրով Անուշիրվանը, վերսկսվում է հայերին պարսիկներին ձուլելու քաղաքականությունը։ 564 թվականին հայոց մարզպան է նշանակվում պարսիկ Սուրենը, որը քարոզում էր ընդունել զրադաշտականություն, Դվինում և այլ վայրերում կառուցվում էին կրակապաշտարաններ՝ ատրուշաններ։ Այս ամենի պատճառով Վարդան Մամիկոնյանի թոռը՝ Վարդան Կրտսերը ապստամբում է։


== Ճակատամարտ ==
Վարդանն իր ռազմական բոլոր ուժերը՝ 20 հազար ապստամբ, կենտրոնացրել էր Արտաշատում։

Վարդանն իր առջև նպատակ է դնում գաղտնի պահել իր ռազմական շարժման ուղին, որի համար օգտագործում է պարսիկների համար անբարենպաստ փետրվարյան կլիման (պարսիկները ցանկանում էին ռազմական գործողություններ սկսել միայն ձմռանը)։ Վարդանը կատարում է հայոց ռազմարվեստի մեջ ամենասրընթաց և ամենակարճատև ռազմերթերից մեկը։

Հայոց բանակը 572 թվականի փետրվարի 2-ին անակնկալ հայտնվում է Դվինի մատույցներում։ Անակնկալի եկած պարսիկները չեն կարողանում կազմակերպված դիմադրություն ցուցաբերել։ Սկսվում է խուճապ, որն ավելի է սաստկանում, երբ իմացվում է Սուրեն մարզպանի և մոգերի սպանության մասին։ Պարսիկների նահանջը վերածվում է անկանոն փախուստի, որի հետևաքնով հայ ապստամբները կարողանում են սպանել պարսիկներից շատերին։

Ճակատամարտի ժամանակ սպարապետին մեծ օգնություն է ցուցաբերում նաև Կամսարական իշխանը՝ Զորակը, որն էլ սպանում է Սուրեն մարզպանին և նրա գլուխն ուղարկում Կոստանդնուպոլիս։


== Տես նաև ==
Կարմիր Վարդան
Կարմիր Վարդանի ապստամբություն
Խաղամախայի ճակատամարտ


== Ծանոթագրություններ ==
(8419) Տերումիկազումի

(8419) Տերումիկազումի (անգլ.՝ Terumikazumi), աստերոիդ աստերոիդների հիմնական գոտում։ Հայտնաբերվել է 1996 թվականի նոյեմբերի 7-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,744837 ա. մ., առավելագույնը մոտենում է 2,4664 ա. մ. հեռավորության վրա և հեռանում 3,0233 ա. մ.։ Արեգակի շուրջ մեկ ամբողջական պտույտ է կատարում 1661,01 երկրային օրվա ընթացքում, իր ուղեծրով շարժվելով միջինում 0,216735 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8419) Տերումիկազումի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սթիվ Ջոբս (գիրք)

«Սթիվ Ջոբս» (անգլ.՝ Steve Jobs: A Biography), Apple Inc ընկերության հիմնադիր՝ Սթիվ Ջոբսի կենսագրություն, որը գրվել է ամերիկյան լրագիր և կենսագիր՝ Վոլտեր Այզեքսոնի կողմից և հրատարակվել է «Simon & Schuster» հրատարակչութում։ Այզեքսոնը աշխատել է գրքի վրա մոտ 3 տարի։ Այդ ընթացքում նա անցկացրեց ավելի քան 40 յուրօրինակ հարցազրույց՝ Սթիվ Ջոբսի և նրա ավելի քան 100 բարեկամների, ընկերների և գործընկերների հետ ։
Ի սկզբանե կենսագրության հրատարակումը անգլերեն լեզվով պլանավորված է եղել 2011 թվականի նոյեմբերի 21-ին, սակայն Սթիվ Ջոբսի մահվան պատճառով՝ գրքի հրատարակումը հետաձգվել էր մինչև հոկտեմբերի 24-ը։
2011 թվականի հոկտեմբերի 10-ին Sony Pictures-ը գնեց գրքի էկրանավորման իրավունքները, վճարելով նրանց համար ամենաքիչը 1 միլիոն դոլար։
Գրքի հայերեն տարբերակը հրատարակվեց 2014 թվականի մայիսին 500 օրինակով, որոնք բաժանվեցին դպրոցներին՝ «Անտարես» հրատարակչության կողմից։ 2014 թվականի օգոստոսին գրքի ևս 200 օրինակ տպագրվեց վաճառքի համար։


== Ծանոթագրություններ ==
Գորայք

Գորայք (նախկին անվանումը՝ Բազարչայ),
գյուղ Հայաստանի Հանրապետության Սյունիքի մարզի Սիսիանի տարածաշրջանում, Սիսիան քաղաքից մոտ 27 կմ հյուսիս-արևմուտք, Որոտան գետի աջ կողմում` սարահարթին, ծովի մակերևույթից մոտ 2100 մ բարձրության վրա։ Հեռավորությունը Կապան մարզկենտրոնից ճանապարհով կազմում է մոտ 128 կմ։
Գյուղը 1877 թ. հիմնադրել են Բալուջա (ներկայումս` Այգեստան) գյուղից գաղթած մոլոկանները։ Բազարչայ անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Սիսիանի շրջանի։ 1980-ական թթ. սկզբներին Սպանդարյանի ջրամբարի կառուցման պատճառով գյուղը տեղափոխվել է մոտ 3 կմ հյուսիս-արևմուտք և վերանվանվել Գորայք։ 1995 թվականից մտնում է ՀՀ Սյունիքի մարզի մեջ, 2016 թվականից հանդիսանում է Գորայք համայնքի կենտրոնը։
Բնակչությունը զբաղվում է անասնապահությամբ և հացահատիկի մշակությամբ։ Գյուղից մոտ 3 կմ հարավ-արևմուտք՝ գտնվում է «Ավերակ» գյուղատեղին։ Որոտանի վերին հոսանքի շրջանում կա 1850-1860 թվականների ջրանցք։


== Բնակչություն ==
Ըստ ՀՀ 2011 թ. մարդահամարի արդյունքների` Գորայքի մշտական բնակչությունը կազմել է 435, առկա բնակչությունը` 401 մարդ։ Մինչև 1940-ական թթ. բնակիչները հիմնականում ռուսներ էին, իսկ այնուհետև` միայն հայեր։ Գորայքի բնակչության փոփոխությունը ժամանակի ընթացքում` ստորև.


== Տեսարժան վայրեր ==
Գյուղի հարավային եզրին, Վայք-Սիսիան ավտոճանապարհի ձախ կողմում գտնվում է հուշաղբյուր։ Գյուղից արևմուտք գտնվում է «Զանգեզուրի դարպասներ» հուշարձանը։ 


== Տես նաև ==
Գորայքի պատմության և մշակույթի անշարժ հուշարձանների ցանկ (Սյունիքի մարզ)


== Պատկերասրահ ==

		
		
		
		
		


== Արտաքին հղումներ ==
Ֆոտոշարք Archived 2012-04-25 at the Wayback Machine.
Էջը Սյունիքի մարզպետարանի կայքում
Համայնքի ղեկավարի Էջը Սյունիքի մարզպետարանի կայքում


== Ծանոթագրություններ ==
Բորմլա

Բորմլա (մալթ.՝ Bormla, կամ Կոսպիկուա ― իտալերեն՝ Cospicua), առափնյա քաղաք Մալթայում՝ ամրացված կրկնակի բերդով։ Բորմլան և նրա հարևան Բիրգու և Սենգլեա քաղաքները ձևավորում են Կոտոներա (իտալերեն՝ Cottonera) տարածաշրջանը, հարավից շրջապատված է Մեծ նավահանգստով, որի ընդհանուր բնակչությունը կազմում է 5,395 մարդ։ Միևնույն ժամանակ Բորմլան երեք քաղաքներից ամենամեծն է։


== Պատմություն ==
Բորմլան բնակեցվել է եղել նոր քարի դարի ժամանակաշրջանում և հաջորդած տարիներին ավելի ու ավելի է զարգացել ու ամրապնդվել։ Կղզում հոսպիտալիերների տիրապետության ժամանակ կղզում կառուցվել են մի քանի ամրոցակուռ շինություններ։
1776 թվականին քաղաքում սկսվել են նավաշինարանի կառուցումը, որը հետագայում խաղացել է մեծ ռազմավարական դեր Բորմլայի զարգացման մեջ։ Նավաշինարանը մեծապես ընդլայնվել է կղզում բրիտանացիների ապրելու ժամանակ, իսկ դրանից հետո կատարելագործվել և ակտիվորեն օգտագործվել Առաջին և Երկրորդ համաշխարհային պատերազմների ժամանակ։


== Ժողովրդագրություն ==
1901: 12,148
1921: 11,536
1931: 12,163
1948: 4,822
1957: 9,095
1967: 9,123
1985: 7,731
1995: 6,085
2005: 5,657
2013: 5,479
2014: 5,395


== Ծանոթագրություններ ==
Դյակովցի (գյուղ, Հերցայի շրջան)

Անվան այլ կիրառումների համար տե՛ս՝ ԴյակովցիԴյակովցի (ուկրաիներեն՝ Дяківці), գյուղ Ուկրաինայի Չեռնովցիի մարզի Հերցայի շրջանում։
2001 թվականի տվյալներով Դյակովցի գյուղում բնակվում էր 1 203 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուբացիներ

Կուբացիներ (ինքնանվանումը՝ կուբանո, հոգնակին՝ կուբանոս, իսպ.՝ Cubanos), ազգ, Կուբայի Հանրապետության հիմնական բնակչությունը (11,2 մլն, 2019 թ.)։ Խոսում են իսպաներեն՝ տեղական առանձնահատկություններով։ Հավատացյալները կաթոլիկներ են կամ բողոքականներ և աֆրիկա-քրիստոնեական սինկրետիկ պաշտամունքների հետևորդներ են։ Մարդաբանական կազմով միատարր չեն, կան եվրոպեոիդ և նեգրոիդ ռասաների ներկայացուցիչներ, ինչպես և խառնածիններ։ Կուբացիները հիմնականում իսպանացիների և նեգրերի խառնուրդ են։ Սկզբում կուբացիների կազմավորմանը մասնակցել են նաև հնդկացի բնիկները, որոնց, սակայն, XVI դ. կեսին ոչնչացրին իսպանացի գաղութարարները։ Կուբայի ազգային համախմբման համար կարևոր նշանակություն ունեցան 1868—1898 թթ.-ի ազգային-ազատագրական 30-ամյա պատերազմը, 1933 թ.-ի հեղափոխությունը և 1959 թ.-ի ժողովրդական հեղափոխությունը, որը վերաճեց սոցիալիստականի։ Կուբացիները ձևավորվում են որպես սոցիալիստական ազգ։


== Տես նաև ==
Կուբա
Ադրիանուս Ջայասեպուտրա

Ադրիանուս Ջայասեպուտրա, (ինդոն.՝ Adrianus Djajasepoetra SJ, մարտի 12, 1894(1894-03-12), Ջոկյակարտա, Ջոկյակարտա սուլթանատ - հուլիսի 10, 1979(1979-07-10)), Ջակարտայի առաջին կաթոլիկ արքեպիսկոպոսը՝ ինդոնեզական ծագմամբ։ Ղեկավարել է Ջակարտայի արքեպիսկոպոսությունը 1953 թվականի փետրվարի 18-ից մինչև 1970 թվականի մայիսի 21-ը, ճիզվիտների վանական միաբանության անդամ։


== Կենսագրություն ==
Ադրիանուս Ջայասեպուտրան ծնվել է 1894 թվականի մարտի 12-ին Ինդոնեզիայում։ Միջնակարգ կրթություն ստանալուց հետո ընդունվել է ճիզվիտների վանական կարգ։ 1928 թվականի օգոստոսի 15-ին ձեռնադրվել է քահանա։
Ճապոնացիների կողմից բանտարկվել է Ցիպինանգի և Սուկամիսկինի բանտերում Երկրորդ համաշխարհային պատերազմի ընթացքում՝ 1943-1945 թվականներին։
1953 թվականի փետրվարի 18-ին Հռոմի պապ Պիոս XII-ը Ադրիանուս Ջայասեպուտրային նշանակել է Ջակարտայի առաքելական առաջնորդական փոխանորդ և Տրիզիպայի տիտղոսակիր եպիսկոպոս։ 1953 թվականի ապրիլի 23-ին ձեռնադրվել է եպիսկոպոս։
1961 թվականի հունվարի 3-ին Սուրբ Աթոռը առաքելական առաջնորդական փոխանորդությունը փոխեց արքեպիսկոպոսության, և Ադրիանուս Ջայասեպուտրան դարձավ արքեպիսկոպոս։
1961-1965 թվականներին նա մասնակցել է Վատիկանի II տաճարի I, II, III և IV նստաշրջանների աշխատանքներին։
Ադրիանուս Ջայասեպուտրան 76 տարեկանում դիմեց Հռոմի պապին՝ խնդրելով իրեն թոշակի ուղարկել և հրաժարվելով Ջակարտայի արքեպիսկոպոսի պաշտոնից։ 1970 թվականի մայիսի 21-ին Ադրիանուսն անցավ թոշակի, և Սուրբ Աթոռը նրան նշանակեց Վոլզինիայի տիտղոսակիր եպիսկոպոս։
Ադրիանուս Ջայասեպուտրան մահացել է 1979 թվականի հուլիսի 10-ին Ջակարտայում։


== Ծանոթագրություններ ==


== Արտաքին հղումներ ==
Տեղեկատվություն (անգլ.)
Հայաստանի Բարձրագույն խումբ 1997 (ֆուտբոլ)

«Հայաստանի Բարձրագույն խումբ 1997ը» Հայաստանի ֆուտբոլի առաջնության Բարձրագույն խմբի 6-րդ առաջնությունն է։ Այն սկսվել է 1997 թվականի օգոստոսի 3-ին և ավարտվել նույն թվականի նոյեմբերի 16-ին։


== Նախաբան ==


== Անվանափոխումներ ==
«ՀՄՄ» → «Էրեբունի-ՀՄՄ»


== Աղյուսակ ==


== Արդյունքներ ==


=== Անցումային հանդիպում ===


== Ռմբարկուներ ==


== Տես նաև ==
Հայաստանի Առաջին խումբ 1997


== Արտաքին հղումներ ==
1997 թվականի Բարձրագույն խմբի բաժինը RSSSF.com կայքէջում (անգլ.)


== Գրականություն ==
Մխիթար Գոշի հուշարձան (այլ կիրառումներ)

Մխիթար Գոշի հուշարձան, կարող է վերաբերել՝

Մխիթար Գոշի հուշարձան, գտնվում է Երևանի կենտրոնում՝ Մեսրոպ Մաշտոցի պողոտայի վերջնամասում՝ Մատենադարանի հարակից հրապարակում։
Մխիթար Գոշի հուշարձան, գտնվում է Տավուշի մարզի Գոշ գյուղում, Գոշավանք վանքային համալիրի տարածքում։
Մխիթար Գոշի դիմաքանդակ, գտնվում է Երևանի կենտրոնում՝ Զաքյան փողոցում, ՀՀ Փաստաբանների պալատի վարչական շենքի պատին։
Սեռա դ’Այելլո

Սեռա դ’Այելլո (իտալերեն՝ Serra d’Aiello), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 878 մարդ, բնակչության խտությունը կազմում է 293 մարդ/կմ²։ Զբաղեցնում է 3 կմ² մակերես տարածք։ Փոստային ինդեքսն է՝ 87030։ Հեռախոսային կոդը՝ (+39) 0982։


== Ծանոթագրություններ ==
Ֆուենտե Օլմեդո

Ֆուենտե Օլմեդո (իսպ․՝ Fuente–Olmedo), Մունիցիպալիտետ Իսպանիայում։ Մտնում է Վալյադոլիդ պրովինցիայի Կաստիլիա և Լեոն ինքնավար համայնքի կազմի մեջ։ Մունիցիպալիտետը գտնվում է Տեռռա դե Մենդիանա շրջանի կազմում։ Տարածքը զբաղեցնում է 13,56 կմ²։ Բնակչությունը 45 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 50 կմ։


== Արտաքին հղումներ ==
Պաշտոնական կայք